gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ચૅમ્પિયન્સ ટ્રોફીના આઠમા જંગ પહેલાં જાણી લો આ આઠ બાબતો
ICCની બીજા નંબરની સૌથી મોટી ઇવેન્ટ ચૅમ્પિયન્સ ટ્રોફી ગુરુવારથી શરૂ થઈ રહી છે. ટૉપની આઠ ટીમો પહેલી જૂનથી ૧૮ દિવસ સુધી ઇંગ્લૅન્ડમાં ખરાખરીનો ખેલ ખેલશે.
દર વર્ષની જેમ આ વર્ષે પણ કરોડો ભારતીયો ટીમ ઇન્ડિયા શાનદાર પર્ફોર્મન્સ સાથે ચૅમ્પિયન બને અને મહેન્દ્ર સિંહ ધોનીએ જીતેલી ટ્રોફી વિરાટ કોહલી ફરી ભારતમાં લઈ આવે. ૯૦ના દસકામાં ક્રિકેટની લોકપ્રિયતા ચરણસીમાએ હતી ત્યારે દર ચાર વર્ષે યોજાતા વર્લ્ડ કપનું આયોજન ઓછું લાગતાં ‘મિની વર્લ્ડ’ તરીકે એક નવી ટુર્નામેન્ટનું આયોજન થયું અને પહેલા જ વર્ષે સુપરહિટ થઈ ગયું. નાના દેશોમાં ક્રિકેટને વધુ લોકપ્રિય બનાવવાના હેતુથી આ ટુર્નામેન્ટનું પહેલાં બંગલા દેશમાં અને ત્યાર બાદ કેન્યામાં આયોજન કરવામાં આવ્યું હતું. ૧૯ વર્ષ દરમ્યાન સાત ટુર્નામેન્ટમાં અત્યાર સુધી ૧૩ દેશોએ ભાગ લીધો છે અને ૬ અલગ-અલગ ટીમ વિજેતા બની છે.
આવી રીતે બદલાયું સ્વરૂપ
૧૯૮૮માં શરૂઆત થઈ ત્યારે ICC નૉકઆઉટ ટ્રોફી તરીકે ઓળખાતી હતી. ૨૦૦૨થી નામ બદલીને ICC ચૅમ્પિયન્સ ટ્રોફી કરી નાખવામાં આવ્યું. ૨૦૦૯ સુધી દર બે વર્ષ યોજાતી આ ટુર્નામેન્ટમાં ત્યાર બાદ ક્રિકેટના ઓવરડોઝ અને દરેક દેશની વ્યસ્તતાના કારણસર દર ચાર વર્ષે કરી નાખવામાં આવી હતી. શરૂઆતમાં નૉકઆઉટ ધોરણે રમાતી આ ટુર્નામેન્ટમાં ટેસ્ટ-પ્લેઇંગ ટીમો અને બીજા અસોસિએટ દેશ સાથે ૧૦થી ૧૨ ટીમો સહભાગી થતી હતી. ૨૦૦૮થી વન-ડે રૅન્કિંગમાં ટૉપ આઠ ટીમો વચ્ચેનો મુકાબલો બની ગયો હતો. પહેલાં નૉકઆઉટ બાદ ત્રણ-ત્રણ ટીમનાં ચાર ગ્રુપો અને હવે ચાર-ચાર ટીમનાં બે ગ્રુપ પ્રમાણે ટુર્નામેન્ટ રમાય છે.
‘ચોકર્સ’ સાઉથ આફ્રિકા બન્યું છે ચૅમ્પિયન
મહત્વની ટુર્નામેન્ટમાં હંમેશાં નિર્ણાયક સમયે ફસકી પડવાને લીધે ‘ચોકર્સ’ તરીકે વગોવાયેલી સાઉથ આફ્રિકન ટીમ એકમાત્ર આ જ ટુર્નામેન્ટમાં ચૅમ્પિયન બની છે. ૧૯૯૮માં બંગલા દેશમાં રમાયેલી ટુર્નામેન્ટમાં સાઉથ આફ્રિકા ફાઇનલમાં વેસ્ટ ઇન્ડીઝને હરાવીને ચૅમ્પિયન બન્યું હતું. સાઉથ આફ્રિકાનું અત્યાર સુધી એ એકમાત્ર ICC ટાઇટલ બની રહ્યું છે.
કોણ છે ટુર્નામેન્ટના બેસ્ટ
ટુર્નામેન્ટના રેકૉર્ડ પર નજર કરીએ તો સૌથી પહેલી સેન્ચુરી ઝિમ્બાબ્વેના ઍલસ્ટર કૅમ્પબેલે ફટકારી હતી. સૌથી વધુ રન બનાવવાના મામલે કૅરિબિયન જાયન્ટ ક્રિસ ગેઇલનો જલવો અહીં પણ જોવા મળ્યો છે અને ૧૭ મૅચમાં સૌથી વધુ ૭૯૧ રન બનાવ્યા છે. વિકેટના મામલે ન્યુ ઝીલૅન્ડનો કાઇલ મિલ્સ ૧૫ મૅચમાં ૨૮ વિકેટ સાથે ટૉપ પર છે. ટીમની જીતના મામલે ભારતીય ટીમે સૌથી વધુ ૧૫ વિજય મેળવ્યા છે. વિકેટકીપરમાં લંકન કુમાર સંગકારા ૩૩ શિકાર સાથે બેસ્ટ છે. ટુર્નામેન્ટમાં સૌથી વધુ ૫૦ પ્લસનો સ્કોર બનાવવાના મામલે ૬ વાર સાથે સૌરવ ગાંગુલી નંબર વન છે. હાઇએસ્ટ સ્કોર ભારતનો ૭ વિકેટે ૩૩૧ રન છે જે એણે સાઉથ આફ્રિકા સામે બનાવ્યો હતો.
બાઉન્ડરીનો બાહુબલી છે સેહવાગ
ટુર્નામેન્ટમાં એક ઇનિંગ્સમાં સૌથી વધુ બાઉન્ડરી ફટકારવાના મામલે વીરેન્દર સેહવાગ નંબર વન છે. ૨૦૦૨ની બાવીસ સપ્ટેમ્બરે સેહવાગ ઇંગ્લૅન્ડ સામે ધુઆંધાર ઇનિંગ્સ રમતાં ૧૪૦ બૉલમાં ૧૨૬ રનની આક્રમક ઇનિંગ્સ રમ્યો હતો. આ ઇનિંગ્સમાં તેણે એક સિક્સ અને ૨૪ ફોર સાથે ૯૨ રન બાઉન્ડરીની મદદથી બનાવ્યા હતા.
ફક્ત કાંગારૂઓ સતત બે વાર ચૅમ્પિયન
અત્યાર સુધીની સાત ચૅમ્પિયન્સ ટ્રોફીમાં સૌથી વધુ બે વાર ભારત અને ઑસ્ટ્રેલિયા ચૅમ્પિયન બનવામાં સફળ થયાં છે. સતત બે વાર (૨૦૦૬ અને ૨૦૦૯) ફક્ત ઑસ્ટ્રેલિયા જ ચૅમ્પિયન બન્યું છે. આમ ઑસ્ટ્રેલિયા જ અત્યાર સુધી એકમાત્ર ટીમ છે જે એનો ચૅમ્પિયનશિપનો તાજ જાળવી રાખવામાં સફળ રહ્યું છે.
ઘરમાં શેર બન્યું હતું લંકા
શ્રીલંકા એકમાત્ર ટીમ છે જે યજમાન હોય અને ચૅમ્પિયન બની હોય. ટુર્નામેન્ટમાં અત્યાર સુધી ૬ અલગ-અલગ દેશ ચૅમ્પિયન બન્યાં છે, પણ શ્રીલંકા જ માત્ર એના ઘરઆંગણે વિજેતા બની શક્યું છે.
ફક્ત અહીં જ ભારત સામે ભારી પાકિસ્તાન
ICCની ઇવેન્ટની વાત કરીએ તો ભારત હંમેશાં કટ્ટર હરીફ પાકિસ્તાન સામે શક્તિશાળી સાબિત થયું છે. વર્લ્ડ કપમાં તો પાકિસ્તાન ક્યારે ભારતને હરાવી નથી શક્યું. જોકે ચૅમ્પિયન્સ ટ્રોફી એકમાત્ર ઇવેન્ટ કે જ્યાં ભારત સામે પાકિસ્તાનનું પલડું ભારે રહ્યું છે. આ ટુર્નામેન્ટમાં અત્યાર સુધી બન્ને દેશો વચ્ચે રમાયેલા ૩ મુકાબલામાં ભારતની એક જીત સામે પાકિસ્તાને બે જીત મેળવી છે. આ વખતે ભારતનો પહેલો મુકાબલો ચોથી જૂને પાકિસ્તાન સામે જ છે.
એક જ ટીમને બધા અવૉર્ડ
છેલ્લે ૨૦૧૩માં ઇંગ્લૅન્ડમાં ઇંગ્લૅન્ડને હરાવીને ભારત મહેન્દ્ર સિંહ ધોનીના નેતૃત્વમાં ચૅમ્પિયન બન્યું હતું. એ વખતે નવાઈની વાત એ બની હતી કે ચૅમ્પિયન્સ ટ્રોફી ઉપરાંત ભારતે બધા જ અવૉર્ડ જીતીને સપાટો બોલાવી દીધો હતો. આવું ટુર્નામેન્ટમાં પહેલી જ વાર બન્યું હતું. ફાઇનલમાં રવીન્દ્ર જાડેજા મૅન ઑફ ધ મૅચ ઉપરાંત સૌથી વધુ ૧૨ વિકેટનો તથા ટુર્નામેન્ટમાં સૌથી વધુ રન ૩૬૩ રન સાથે પ્લેયર ઑફ ધ સિરીઝ તથા બેસ્ટ બૅટ્સમૅનનો અવૉર્ડ શિખર ધવને જીતી લીધો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.